भाजपा ने कहा- क्या पूर्व CM का चाटुकारिता का आरोप सही; जवाब दें मल्लिकार्जुन खड़गे
पंजाब के पूर्व मुख्यमंत्री चरणजीत सिंह चन्नी की Phd शोध विषय पर भाजपा ने राजनीति शुरू कर दी है। पूEx CM Charanjit Singh Channi Phd Theses; BJP Politics | Congress National President PPCC
पंजाब के पूर्व मुख्यमंत्री चरणजीत सिंह चन्नी की Phd शोध विषय पर भाजपा ने राजनीति शुरू कर दी है। पूर्व सीएम ने पंजाब यूनिवर्सिटी चंडीगढ़ से Phd की। उनकी शोध का विषय इंडियन नेशनल कांग्रेस: 2004 से लोकसभा चुनावों में केंद्रीय संगठन और चुनावी रणनीतियों का अध्ययन था। जिसमें कुछ पॉइंट सामने आए, जिस पर भाजपा ने राष्ट्रीय व पंजाब प्रदेश प्रधान से स्पष्टीकरण मांग लिया है।
भाजपा के राष्ट्रीय प्रवक्ता जयवीर शेरगिल ने पंजाब के पूर्व मुख्यमंत्री चरणजीत सिंह चन्नी के Phd थीसिस पर अखिल भारतीय कांग्रेस कमेटी (AICC) के अध्यक्ष मल्लिकार्जुन खड़गे से स्पष्टीकरण मांगा है। जिसमें चन्नी ने "चाटुकारिता" को कांग्रेस पार्टी की बदतर हालत का मुख्य कारण बताया है।
कांग्रेस में चापलूसों की जमात बढ़ती जा रही
शेरगिल ने कहा कि चन्नी की थीसिस के शोध की मुख्य खोज, कांग्रेस की विनाशकारी स्थिति के पीछे चाटुकारिता मुख्य कारण है। चापलूसों का पार्टी में विशेष स्थान है और कांग्रेस नेतृत्व उन्हीं पर निर्भर है। कांग्रेस में चापलूस लोगों की जमात तेजी से बढ़ रही है। जिस पर कांग्रेस नेतृत्व में खुद पार्टी अध्यक्ष मल्लिकार्जुन खड़गे को स्पष्टीकरण देना चाहिए।
शेरगिल ने कहा कि चन्नी जो कह रहे हैं, वह एक कड़वा सच है। हम चन्नी को साहस दिखाने और सच बोलने के लिए बधाई देते हैं।
राज्य इकाइयों के बीच खींचतान चरम पर
शेरगिल ने कहा कि कांग्रेस की राज्य इकाइयों के बीच खींचतान चरम सीमा पर है। स्थानीय नेताओं को कमजोर किया जा रहा है। इसलिए पंजाब के प्रदेश नेतृत्व को भी चन्नी की थीसिस पर सफाई देनी चाहिए कि क्या वे राहुल गांधी के तौर-तरीकों से संगठन को कमजोर महसूस करते हैं या नहीं।
शेरगिल ने भी इस्तीफे में कारण चाटुकारिता को बताया था
शेरगिल ने यह भी जिक्र किया कि जब उन्होंने कांग्रेस से इस्तीफा दिया था, तो उन्होंने तत्कालीन कांग्रेस अध्यक्ष सोनिया गांधी को एक पत्र लिखा था। जिसमें उन्होंने स्पष्ट किया था कि चाटुकारिता कांग्रेस को दीमक की तरह खा रही है। भाजपा प्रवक्ता ने मांग की है कि अब पूर्व सीएम चन्नी, जिन्हें खुद राहुल गांधी ने चुना था, ने अपनी थीसिस में इन सब चीजों का जिक्र किया है। जिस पर राष्ट्रीय अध्यक्ष मल्लिकार्जुन खड़गे को तत्काल स्पष्टीकरण देना चाहिए।